《送仲并倅湖州》
宋代·张守

佳丽江山得共游，一时宾主亦风流。鸟飞鱼泳青油幕，虎踞龙盘白鹭洲。

坐席未温俄告别，题舆催上莫淹留。苕溪尺五烟霄近，入手功名不自由。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。